text: দেড়শোয় গান্ধী: নানা রকম অনুষ্ঠানে দেশ জুড়ে পালিত গান্ধী জয়ন্তী - KhaborOnline
  ওয়েবডেস্ক: নানা রকম অনুষ্ঠানের মধ্যে দিয়ে দেশ জুড়ে পালিত হচ্ছে মহাত্মা গান্ধীর জন্মসার্ধশতবর্ষ।
  বুধবার সকালে রাজঘাটে শ্রদ্ধা জানান প্রধানমন্ত্রী নরেন্দ্র মোদী। গান্ধীর আদর্শ মেনে চলার অঙ্গীকার করে একটি টুইট করেন মোদী। আজ সন্ধ্যায় অমদাবাদের গান্ধী আশ্রম থেকে ভারতকে 'খোলা জায়গায় মলমূত্রত্যাগমুক্ত' দেশ হিসেবে ঘোষণা করবেন তিনি।
  এ দিন সকালে রাজঘাটে শ্রদ্ধা জানান কংগ্রেসের অন্তর্বর্তীকালীন সভাপতি সনিয়া গান্ধী। সঙ্গে ছিলেন প্রাক্তন প্রধানমন্ত্রী মনমোহন সিংহও।
  গান্ধীর সমাধিতে শ্রদ্ধা জানিয়েছেন বিজেপির কার্যনির্বাহী সভাপতি জেপি নাড্ডা এবং লালকৃষ্ণ আডবাণীও। শ্রদ্ধা জানিয়েছেন দিল্লির মুখ্যমন্ত্রী অরবিন্দ কেজরিওয়াল এবং উপমুখ্যমন্ত্রী মনীশ সিসোদিয়াও।
  আরও পড়ুন আজ বিকেলে বড়োসড়ো এক ঘোষণা করতে চলেছেন প্রধানমন্ত্রী নরেন্দ্র মোদী
  স্বচ্ছ ভারত অভিযানেরও বিভিন্ন রকম কর্মসূচি গ্রহণ করা হয়েছে। এ দিন সকালে দিল্লিতে একটি বিশেষ দৌড় প্রতিযোগিতা 'ফিট ইন্ডিয়া প্লগ রান'-এর সূচনা করেন কিরেন রিজিজু। এই প্রতিযোগিতার উদ্দেশ্য, সকালে জগিংয়ে বেরিয়ে ময়লা পরিষ্কার করা।
  কর্নাটকে বিশেষ 'বন্যপ্রাণ সপ্তাহ'-এর সূচনা করা হয়েছে গান্ধীর জন্মবার্ষিকী উপলক্ষ্যে। সেই অনুষ্ঠানের সুচনায় উপস্থিত ছিলেন ক্রিকেটার জভগল শ্রীনাথ, সঈদ কিরমানি-সহ প্রমুখ।
  এ ছাড়াও সারা দিন নানা রকম কর্মসূচি পালিত হবে। বিশেষ কর্মসূচি রয়েছে কংগ্রেসের।
  Related Topics:mahatma Gandhimahatma gandhi at 150Narendra ModiSonia Gandhiদেড়শোয় মহাত্মা গান্ধীনরেন্দ্র মোদীমহাত্মা গান্ধী